CELEX: 22019D0167
Language: ro
Date: 2019-01-14 00:00:00
Title: Decizia nr. 1/2019 a Comitetului de cooperare vamală AES-UE din 14 ianuarie 2019 privind o derogare de la regulile de origine stabilite în Protocolul nr. 1 la Acordul interimar de instituire a unui cadru pentru un acord de parteneriat economic între state din Africa de Est și de Sud, pe de o parte, și Comunitatea Europeană și statele sale membre, pe de altă parte, pentru a ține seama de situația specială din Mauritius în ceea ce privește Thyrsites atun sărat [2019/167]

4.2.2019   
               
               
                  RO
               
               
                  Jurnalul Oficial al Uniunii Europene
               
               
                  L 32/32
               
            
         DECIZIA NR. 1/2019 A COMITETULUI DE COOPERARE VAMALĂ AES-UE
         din 14 ianuarie 2019
         privind o derogare de la regulile de origine stabilite în Protocolul nr. 1 la Acordul interimar de instituire a unui cadru pentru un acord de parteneriat economic între state din Africa de Est și de Sud, pe de o parte, și Comunitatea Europeană și statele sale membre, pe de altă parte, pentru a ține seama de situația specială din Mauritius în ceea ce privește Thyrsites atun sărat [2019/167]
         COMITETUL DE COOPERARE VAMALĂ,
         având în vedere Acordul interimar de instituire a unui cadru pentru un Acord de parteneriat economic între state din Africa de Est și de Sud (denumite în continuare „AES”), pe de o parte, și Comunitatea Europeană și statele sale membre, pe de altă parte, în special articolul 41 alineatul (4) din Protocolul nr. 1,
         întrucât:
         
                     (1)
                  
                  
                     Acordul interimar de instituire a unui cadru pentru un Acord de parteneriat economic între state din Africa de Est și de Sud, pe de o parte, și Comunitatea Europeană și statele sale membre, pe de altă parte (1) (denumit în continuare „APE interimar”) se aplică, cu titlu provizoriu, de la 14 mai 2012 între Uniune și Republica Madagascar, Republica Mauritius, Republica Seychelles și Republica Zimbabwe.
                  
               
                     (2)
                  
                  
                     Protocolul nr. 1 la APE interimar referitor la definiția conceptului de „produse originare” și la metodele de cooperare administrativă conține regulile de origine pentru importul de produse originare din statele AES în Uniune.
                  
               
                     (3)
                  
                  
                     În conformitate cu articolul 42 alineatul (1) din Protocolul nr. 1 la APE interimar, se acordă derogări de la regulile de origine atunci când dezvoltarea industriilor existente în statele AES justifică acest lucru.
                  
               
                     (4)
                  
                  
                     La 2 octombrie 2017, Comitetul de cooperare vamală AES-UE a adoptat Decizia nr. 2/2017 a Comitetului de cooperare vamală AES-UE [2017/1924] (2), prin care a acordat o derogare de la regulile de origine stabilite în ceea ce privește Thyrsites atun sărat importat în Uniune de la 2 octombrie 2017 până la 1 octombrie 2018 în conformitate cu articolul 42 alineatul (1) din Protocolul nr. 1 la APE interimar. Cu toate acestea, din cauza întârzierii în obținerea de comenzi, utilizarea contingentului stabilit în temeiul derogării a fost scăzută.
                  
               
                     (5)
                  
                  
                     Mauritius a solicitat o nouă derogare de la regulile de origine pentru 100 de tone de Thyrsites atun sărat de la poziția 0305 69 din SA, importate în Uniune din octombrie 2018 până în octombrie 2019 în conformitate cu articolul 42 din Protocolul nr. 1 la APE interimar. În cererea sa, Mauritius reiterează că nu există nicio disponibilitate de Thyrsites atun originar din Uniune sau din Mauritius și că Thyrsites atun originar din alte state membre ale grupului statelor din Africa, zona Caraibilor și Pacific („state ACP”) nu îndeplinește cerințele în materie de calitate și de regularitate a aprovizionării. Prin urmare, Mauritius trebuie să continue să achiziționeze materii prime neoriginare pentru industria sa prelucrătoare. Mauritius anticipează că va fi în măsură să utilizeze pe deplin contingentul solicitat pentru perioada 2018/2019.
                  
               
                     (6)
                  
                  
                     Derogarea ar contribui la dezvoltarea întreprinderilor mici și mijlocii și ar permite o diversificare a sectorului fructelor de mare din Mauritius, care se bazează în principal pe produsele din ton. Mauritius a menționat că valoarea exporturilor preconizate în temeiul derogării se ridică la 390 000 EUR. Valoarea importurilor de produse pescărești de la capitolul 03 din SA, efectuate din Mauritius către Uniune, s-a ridicat la 21 217 843 EUR în 2017. Cantitățile reduse, reprezentând doar 1,84 % din valoarea acestor importuri, precum și perioada limitată solicitată pentru derogare nu sunt de natură să cauzeze prejudicii grave vreunui sector economic al Uniunii sau al unuia sau mai multor state membre.
                  
               
                     (7)
                  
                  
                     Prin urmare, este oportun să se acorde Republicii Mauritius o derogare, limitată la o perioadă de un an, pentru 100 de tone de Thyrsites atun sărat, permițând astfel industriei existente să-și continue exporturile către Uniune.
                  
               
                     (8)
                  
                  
                     Regulamentul de punere în aplicare (UE) 2015/2447 al Comisiei (3) prevede norme privind gestionarea contingentelor tarifare. Aceste norme ar trebui aplicate gestionării cantității pentru care se acordă derogarea prin prezenta decizie.
                  
               
                     (9)
                  
                  
                     Pentru a se permite o monitorizare eficientă a funcționării derogării, autoritățile din Mauritius ar trebui să comunice în mod regulat Comisiei informații în legătură cu certificatele de circulație EUR.1 eliberate,
                  
               DECIDE:
         
            Articolul 1
            Prin derogare de la prevederile Protocolului nr. 1 la APE interimar și în conformitate cu articolul 42 alineatul (1) din protocolul respectiv, Thyrsites atun sărat de la poziția 0305 69 din SA (codul NC 0305 69 80), fabricat din Thyrsites atun neoriginar de la poziția 0303 89 din SA, se consideră ca fiind originar din Mauritius în conformitate cu termenii stabiliți la articolele 2-5 din prezenta decizie.
         
         
            Articolul 2
            Derogarea prevăzută la articolul 1 se aplică, pentru o perioadă de timp limitată la un an de la data adoptării prezentei decizii, produsului și cantității prevăzute în anexa la prezenta decizie, declarate pentru punerea în liberă circulație pe teritoriul Uniunii ca provenind din Mauritius.
         
         
            Articolul 3
            Cantitatea stabilită în anexă se gestionează în conformitate cu articolele 49-54 din Regulamentul de punere în aplicare (UE) 2015/2447.
         
         
            Articolul 4
            Autoritățile vamale din Mauritius efectuează controale cantitative ale exporturilor de produse menționate la articolul 1.
            Înainte de sfârșitul lunii următoare fiecărui trimestru, autoritățile vamale din Mauritius transmit Comisiei, prin intermediul Secretariatului Comitetului de cooperare vamală, o situație a cantităților pentru care au fost emise certificate de circulație EUR.1 în conformitate cu prezenta decizie, precum și numerele de serie ale certificatelor respective.
         
         
            Articolul 5
            Rubrica 7 a certificatelor de circulație EUR.1 eliberate în temeiul prezentei decizii trebuie să conțină una dintre următoarele mențiuni:
            
               „Derogation – Decision No 1/2019 of the ESA-EU Customs Cooperation Committee of 14 January 2019”;
            
            
               „Dérogation – Décision no 1/2019 du Comité de Coopération Douanière AfOA-UE du 14 janvier 2019”.
            
         
         
            Articolul 6
            
               (1)   Mauritius și Uniunea adoptă măsurile necesare în ceea ce le privește pentru a pune în aplicare prezenta decizie.
            
            
               (2)   În cazul în care, pe baza unor informații obiective, Uniunea constată nereguli, fraude sau o nerespectare repetată a obligațiilor prevăzute la articolul 4, Uniunea poate solicita suspendarea temporară a derogării menționate la articolul 1 în conformitate cu procedura prevăzută la articolul 22 alineatele (5) și (6) din APE interimar.
            
         
         
            Articolul 7
            Prezenta decizie intră în vigoare la 14 ianuarie 2019.
         
         
            Adoptată la Bruxelles, 14 ianuarie 2019.
            
               Doamna B. SAMSON
               
                  Reprezentantul statelor AES,
               
               
                  în numele statelor AES
               
            
            
               Domnul J.G. SANCHEZ
               
                  Comisia Europeană,
               
               
                  în numele Uniunii Europene
               
            
         
         
            (1)  JO L 111, 24.4.2012, p. 2.
         
            (2)  Decizia nr. 2/2017 a Comitetului de cooperare vamală AES-UE din 2 octombrie 2017 privind o derogare de la regulile de origine stabilite în Protocolul nr. 1 la Acordul interimar de instituire a unui cadru pentru un acord de parteneriat economic între state din Africa de Est și de Sud, pe de o parte, și Comunitatea Europeană și statele sale membre, pe de altă parte, pentru a ține seama de situația specială din Mauritius în ceea ce privește Thyrsites atun sărat [2017/1924] (JO L 271, 20.10.2017, p. 47).
         
            (3)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).
      
      
         
            ANEXĂ
            
                        Nr. de ordine
                     
                     
                        Cod NC
                     
                     
                        Cod TARIC
                     
                     
                        Descrierea mărfurilor
                     
                     
                        Perioadă
                     
                     
                        Greutate netă
                        (în tone)
                     
                  
                        09.1611
                     
                     
                        ex 0305 69 80 
                     
                     
                        25
                     
                     
                        Thyrsites atun, sărat
                     
                     
                        14.1.2019-13.1.2020
                     
                     
                        100